**Agreement number: 81297265**

**Project processing number: 18.2062.0-009.00**

**GIZ Program: ECOServe Armenia**

**Project: Building Resilience to Enhance Food Security: Establishment of a Circular AgroFood Model at the ANAU-Balahovit Farm in Armenia**

**Recipient: Armenian National Agrarian University Foundation (ANAU)**

**ՀԱՅԱՍՏԱՆԻ ԱԶԳԱՅԻՆ ԱԳՐԱՐԱՅԻՆ ՀԱՄԱԼՍԱՐԱՆ ՀԻՄՆԱԴՐԱՄ**

**ԲԱՑ ՄՐՑՈՒՅԹ**

**«Հայաստանում շրջանաձեւ ագրոպարենային մոդելի ներդրում ՀԱԱՀ-ի Բալահովիտի ուսումնափորձնական տնտեսությունում» նախագծի շրջանակում բաց մրցույթով ձեռք բերվող ծառայությունների**

Մրցույթի հայտարարման ամսաթիվը` 16 օգոստոսի, 2023 թ․

Մրցույթի վերջնաժամկետը` 30 օգոստոսի, 2023 թ․

Պայմանագրի համարը՝ 81297265

1. Այս բաց մրցույթը իրականացվում է ծառայության ձեռքբերման նպատակով։
2. Հայաստանի ազգային ագրարային համալսարան հիմնադրամը (այսուհետև` «Գնորդ») Գերմանիայի Դաշնային Հանրապետության տնտեսական համագործակցության և զարգացման նախարարության (BMZ) պատվիրակմամբ՝ Գերմանական միջազգային համագործակցության ընկերության (GIZ / ԳՄՀԸ) ECOserve Հայաստան ծրագրից (այսուհետև` «Դրամաշնորհատու») ստացել է աջակցություն (այսուհետև` «Դրամաշնորհ») «Հայաստանում շրջանաձեւ ագրոպարենային մոդելի ներդրում ՀԱԱՀ-ի Բալահովիտի ուսումնափորձնական տնտեսությունում» նախագծի իրականացման համար։
3. Հայաստանի ազգային ագրարային համալսարան հիմնադրամն առաջարկում է Մատակարարներին ծառայությունների համար մրցութային հայտ ներկայացնել, որոնք նկարագրված են Հավելված 3-ում:

**Խարդախություն և կոռուպցիա**

1. Գնորդը պահանջում է համապատասխանություն իր հակակոռուպցիոն ուղեցույցներին և իր պատժամիջոցների քաղաքականությանն ու ընթացակարգերին:
2. Սույն քաղաքականության հետագա իրականացման համար, Մատակարարները թույլ են տալիս մրցույթի և պայմանագրի իրականացման հետ կապված բոլոր հաշիվները, գրառումներն ու այլ փաստաթղթեր (մրցույթը շահելու դեպքում) ենթարկել աուդիտի՝ Գնորդի նշանակած աուդիտորների կողմից։

**Թույլատրված ապրանքներ**

Դրամաշնորհը ապահովվող բոլոր ապրանքները կարող են որևէ երկրի ծագում ունենալ, բացառությամբ **ՌԴ կամ Ուկրաինայի՝ ՌԴ վերահսկողության տակ գտնվող տարածքներից, Բելառուսի Հանրապետությունից**։

[*https://finance.ec.europa.eu/eu-and-world/sanctions-restrictive-measures/sanctions-adopted-following-russias-military-aggression-against-ukraine\_en#sanctions*](https://finance.ec.europa.eu/eu-and-world/sanctions-restrictive-measures/sanctions-adopted-following-russias-military-aggression-against-ukraine_en#sanctions)

**Իրավասու մատակարարներ**

6․ Եթե Մատակարարը համատեղ գործունեությամբ (ՀԳ) է հանդես գալիս, ապա պայմանագրի պայմանների համաձայն, բոլոր անդամները միասին պատասխանատվություն են կրում պայմանագրի լիարժեք իրականացման համար։ ՀԳ-ն նշանակում է իր ներկայացուցչին, որը մրցույթի ամբողջ ընթացքում լիազորված է գործերը վարել ՀԳ-ի համար և դրա որեւէ անդամի անունից, իսկ պայմանագիրը նրան շնորհվելու դեպքում՝ տվյալ ներկայացուցիչը դա անում է պայմանագրի իրականացման ամբողջ ժամանակահատվածում։

7․ Մատակարարը կարող է որեւէ երկրի քաղաքացիություն ունենալ, եթե նա ենթակա չէ 6-րդ պարբերությունում նշված սահմանափակումներին։ Մատակարարը համարվում է տվյալ երկրի քաղաքացի, եթե նա աշխատում է կամ գրանցված է կամ գործունեություն է ծավալում տվյալ երկրում` այդ երկրի օրենքներին և ընթացակարգերին համապատասխան, որի մասին վկայում են իր ընկերության կանոնադրության հոդվածները (կամ ընթացակարգերի կամ միավորման համապատասխան փաստաթղթերը), և իր գրանցման փաստաթղթերը՝ կախված դեպքի տեսակից։ Այս չափանիշը տարածվում է նաև պայմանագրի կամ հարակից որեւէ ծառայության մատուցման համար անհրաժեշտ առաջարկվող ենթակապալառունների կամ ենթախորհրդատունների քաղաքացիությունը որոշելու վրա։

8. Ընկերություններն ու անհատները կարող են համարվել ոչ իրավասու, եթե այդպես ամրագրված է ստորև, և`

* Վարկառուի երկրի օրենսդրությամբ կամ իրավակարգավորումներով արգելված են առեւտրային հարաբերություններ այդ երկրի հետ, բացառությամբ այն դեպքերի, երբ Հիմնադրամը համոզված է, որ նման բացառումը չի խոչընդոտում ապրանքների մատակարարման կամ պայմանագրային աշխատանքների ու ծառայությունների համար արդյունավետ մրցակցությանը, կամ
* Միավորված ազգերի կազմակերպության կանոնադրության VII գլխի համաձայն ընդունված Միավորված ազգերի կազմակերպության անվտանգության խորհրդի որոշմանը համապատասխանող ակտով, վարկառուի երկիրը արգելում է որևէ ապրանքի ներկրում կամ աշխատանքների ու ծառայությունների մատուցում այդ երկրից, կամ վճարումների կատարում տվյալ երկրին, անհատին կամ կազմակերպությանը այդ երկրից։

9․ Հղում կատարելով 6-րդ և 8-րդ կետերին, ի գիտություն Մատակարարների, այս պահին գնումների այս գործընթացից բացառված են հետևյալ երկրների ընկերությունները, ապրանքներն ու ծառայությունները.

**ՌԴ կամ Ուկրաինայի՝ ՌԴ կողմից վերահսկողության տակ գտնվող տարածքներ, Բելառուսի Հանրապետություն**:

10․ Այն Մատակարարը, որի նկատմամբԳնորդը պատժամիջոցներ է կիրառել, իրհակակոռուպցիոն ուղեցույցների, պատժամիջոցների քաղաքականության և ընթացակարգերի համաձայն՝ ինչպես սահմանված է սույն պայմանագրի պայմանների հավելվածում (Հավելված Ա), ըստ 2.2 դ. կետի, իրավասու չէ ներկայացնել գնառաջարկ, կամ նրան չի կարող շնորհվել պայմանագիր կամ նա այլ կերպ չի կարող օգտվել Գնորդի կողմից ֆինանսավորվող որևէ պայմանագրից, լինի դա ֆինանսապես, թե այլ կերպ, որի ժամկետը սահմանում է Գնորդը։ Պատժամիջոցների տակ հայտնված ընկերությունների և անհատների ցուցակը պահպանում է Գնորդը:

11․ Այն Մատակարարները, որոնք Գնորդի երկրում պետական ընկերություններ կամ կառույցներ են, կարող են իրավասու լինել մրցելու և նրանց կարող է շնորհվել պայմանագիր(եր) միայն այն դեպքում, եթե նրանք Գնորդի համար ընդունելի կերպով հիմնավորեն, որ իրենք՝

ա**.** Իրավական և ֆինանսական առումներով ինքնավար են,

բ. Գործում են առևտրային օրենքի համաձայն:

12․ Մատակարարը չպետք է ունենա շահերի բախում։ Շահերի բախում ունեցող որեւէ Մատակարար կորակազրկվի։ Այս մրցույթի գործընթացի իրականացման շրջանակում Մատակարարը կարող է համարվել շահերի բախում ունեցող, եթե նա՝

ա.ուղղակիորեն կամ անուղղակիորեն վերահսկում է մրցութային հայտ ներկայացրած մեկ այլ Մատակարարի, կամ վերահսկվում վերջինից կամ նրա հետ միասին գտնվում է ընդհանուր վերահսկողության տակ․

բ. ստանում կամ ստացել է որևէ ուղղակի կամ անուղղակի դրամական օժանդակություն մրցութային հայտ ներկայացրած մեկ այլ Մատակարարից․

գ. Մատակարարի մասնակիցները/բաժնետերերը (20 % և ավելի) և/կամ գործադիր մարմինը և/կամ լիազորված անձը նույնն են, ինչ մրցութային հայտ ներկայացրած մեկ այլ Մատակարարինը․

դ. ուղղակիորեն կամ երրորդ կողմի միջնորդությամբ ունի հարաբերություններ մրցութային հայտ ներկայացրած մեկ այլ Մատակարարի հետ, որը նրան դնում է այն վիճակում, որ այս մրցույթի առնչությամբ նա կարող է ազդել մեկ այլ Մատակարարի մրցույթի, կամ Գնորդի որոշման վրա, կամ

ե. այս մրցույթի գործընթացում մասնակցել է ապրանքների տեխնիկական մասնագրերի մշակմանը, կամ հարակից ծառայությունների մատուցմանը․

զ. ունի գործնական կամ ազգակցական կապեր Գնորդի նեղ մասնագիտական անձնակազմի (կամ ծրագրի իրականացման գործակալության կամ վարկի մի մասը ստացողի) հետ, որոնք՝ (i) ուղղակի կամ անուղակի կերպով ներգրավված են մրցութային գործընթացի կամ տեխնիկական մասնագրերի և/կամ, պայմանագրի առարկա հանդիսացող, մրցույթի գնահատման կամ (ii) նման պայմանագրի իրականացման կամ վերահսկման գործում, եթե այդպիսի հարաբերություններից բխող տարաձայնությունը չի լուծվել Գնորդի համար ընդունելի ձևով, մրցութային գործընթացի և պայմանագրի կատարման ընթացքում:

**Պարզաբանումներ**

13․ Սույն Մրցույթին վերաբերող որեւէ պարզաբանում անհրաժեշտ է ներկայացնել գրավոր` էլեկտրոնային փոստի հասցեով․ [hovh.anna.isyan@gmail.com](mailto:hovh.anna.isyan@gmail.com)

14․ Պարզաբանման մասին հարցումները Գնորդին պետք է ուղարկել ոչ ուշ, քան հայտերի բացումից **5 օր** առաջ**։**

**Հայտերի ներկայացում**

15․ Հայտերը պետք է ներկայացնել Հավելված 2-ում ներկայացված ձևաչափով՝ **թղթային տարբերակով**: Հայտերը ներկայացնելու վերջնաժամկետը լրանալուց հետո ներկայացված հայտերը չեն ընդունվում։ Հայտերը ներկայացնել փակ վիճակում, մինչև սույն թվականի **օգոստոսի 30-ը, ժամը 12:00-ն՝** Հայաստանի ազգային ագրարային համալսարան հիմնադրամ, ՀՀ, ք․ Երևան Տերյան 74, 1 մասնաշենք 4-րդ հարկ, Ագրոտեխնոլոգիաների ինկուբատորի (AgriTech) լսարան կամ ստորագրված և կնքված ուղարկել [hovh.anna.isyan@gmail.com](mailto:hovh.anna.isyan@gmail.com) էլհասցեով։

16․ Մրցույթին ներկայացվող գները պետք է լինեն **ՀՀ դրամով**:

17․ «Հայաստանի ազգային ագրարային համալսարան» հիմնադրամն իրեն իրավունք է վերապահում ընդունելու կամ մերժելու որևէ Հայտ և չեղյալ համարելու մրցութային գործընթացը և մերժելու բոլոր հայտերը ցանկացած ժամանակ նախքան պայմանագրի շնորհումը՝ առանց որևէ պարտավորության ենթարկելու տվյալ Հայտատուին կամ Հայտատուներին, կամ առանց բացատրություն տալու Հայտատուին կամ Հայտատուներին «Հայաստանի ազգային ագրարային համալսարան» հիմնադրամի գործողությունների հիմքերի վերաբերյալ։

18․ Հարցերի դեպքում կարող եք կապ հաստատել ծրագրի համակարգողի հետ՝ [hovh.anna.isyan@gmail.com](mailto:hovh.anna.isyan@gmail.com) էլհասցեով կամ զանգահարել +37494 48 87 85 հեռախոսահամարով։

**Մրցույթի բացումը**

19․ Հայտերը բացում է Գնորդի ներկայացուցիչը՝ Հայտերի ներկայացման վերջնաժամկետը սպառվելուց անմիջապես հետո, սույն թվականի օգոստոսի 28-ին, ժամը 12:00-ին, Հայաստանի ազգային ագրարային համալսարան հիմնադրամում․ ՀՀ, ք․ Երևան Տերյան 74, 1 մասնաշենք 4-րդ հարկ, AgriTech լսարան։

**Մրցույթի գնահատումը**

20․ Հայտերը կգնահատվեն՝ հիմք ընդունելով Բաց մրցույթի (ԲՄ) պահանջները. մասնավորապես տեխնիկական մասնագրերը, մատակարարման ժամկետները և այլ պահանջներ:

Համեմատությունը լինելու է Գնորդի երկրից դուրս մակատարարվող ապրանքների համար սահմանված՝ «Առբերում տուրքերի մուծմամբ» (Delivered duty paid) սկզբունքով արվող մատակարարումների գների հիման վրա։ Գների գնահատման ժամանակ հաշվի չեն առնվում ներմուծվող ապրանքներից գանձվող մաքսատուրքերը և այլ հարկերը կամ ապրանքների վաճառքի ու առաքման հետ կապված օժանդակ հարկերը:

21․ Թվաբանական սխալները շտկելուց հետո, եթե կան այդպիսիք, հաստատվում են մասնակիցների գները և նվազագույն գնային առաջարկ ներկայացրած մասնակիցը համարվում է հաղթող։

22․ Այս մրցույթում գնահատումը կկատարվի ըստ ամբողջական գնի։ Եթե գնացուցակում երևում է ցանկագրված որևէ միավոր առանց գնի, ապա կարելի է ենթադրել, որ դրա գինը ներառված է այլ միավորների գների մեջ։ Գնացուցակում չներառված ապրանքամիավորը համարվում է մրցույթի մեջ չներառված միավոր։

23. Գնահատման և համեմատման նպատակներով հայտերի արժույթները կներկայացվեն մեկ միասնական արժույթով` **ՀՀ դրամով։**

**Պայմանագրի շնորհում**

24. Պայմանագիրը կշնորհվի այն Մատակարար(ներ)ին, որը (որոնք)՝

### ա. առաջարկում է (են) ամենացածր գին(գներ)ը,

### բ. Ներկայացնում է (են) մրցույթի հրավերի պահանջներին համապատասխանող հայտ,

### գ. երաշխավորում է (են) ծառայությունների ամբողջական մատուցումը մինչ սույն թվականի հոկտեմբերի 10-ը։

25․ Քննարկաման և բանակցությունների համար, **3 աշխատանքային օրվա ընթացքում** Գնորդը հրավիրում է ընտրված Մատակարարին՝ պայմանագրի պայմանները ամփոփելու կամ կնքելու նպատակով։

**Հավելյալ նյութեր՝**

**Հավելված 1՝ Գնորդի պահանջները**

**Հավելված 2՝ Մրցույթի ձևաթղթեր**

**Հավելված 3՝ Տեխնիկական մասնագիր**

**ՀԱՎԵԼՎԱԾ 1՝ ԳՆՈՐԴԻ ՊԱՀԱՆՋՆԵՐԸ**

**Գնահատման և որակավորման չափանիշներ**

**1․ Փորձ և տեխնիկական կարողություն\***

*1․1 Հայտատուն պետք է ներկայացնի փաստաթղթային վկայություն առ այն, որ ունի գյուղատնտեսական ապրանքների / ծառայությունների ներդրման առնվազն երեք (2) տարվա (2021-2022 թթ.) փորձ։*

*1․2 Հայտատուն պետք է ներկայացնի փաստաթղթային վկայություն առ այն, որ ունի համանման ծառայություն մատուցելու վերաբերյալ հաջողությամբ ավարտված նվազագույնը մեկ (1) պայմանագիր (2020-2022 թթ․) վերջին երեք տարիների ընթացքում:*

*Փաստաթղթային վկայություն, որում կսահմանվեն գնորդի անվանումը, պայմանագրային արժեքը և մատակարարվող ապրանքները /ծառայությունները (պայմանագրի պատճեն և ապրանքների ընդունման հավաստագիր):*

**ՀԱՎԵԼՎԱԾ 2: ՄՐՑՈՒՅԹԻ ՁԵՎԱԹՂԹԵՐ**

Մատակարարի մրցույթի ձևաթուղթ

|  |  |
| --- | --- |
| **Ումից ՝** | ***[նշեք Մատակարարի անունը]*** |
| **Մատակարարի ներկայացուցիչ՝** | *[նշեք Մատակարարի ներկայացուցչի անունը]* |
| **Կոչումը/պաշտոնը՝** | *[նշեք ներկայացուցչի կոչումը կամ պաշտոնը]* |
| **Հասցեն՝** | *[նշեք Մատակարարի հասցեն]* |
| **Էլ. հասցեն** | *[նշեք Մատակարարի էլհասցեն]* |
| **Հեռախոս՝** | *[նշեք Մատակարարի հեռախոսահամարը]* |

|  |  |
| --- | --- |
| **Ում՝** | *«Հայաստանի ազգային ագրարային համալսարան» հիմնադրամ* |
| **Գնորդի ներկայացուցիչ՝** | *Վարդան Ուռուտյան* |
| **Կոչումը/պաշտոնը՝** | *Ռեկտոր* |
| **Հասցեն՝** | *ՀՀ, ք․ Երևան Տերյան 74* |
| **Մրցույթի ամսաթիվ՝** | *16.08.2023 թ.* |

**[*Գնորդի անունը*]**

**ՄՐՑՈՒՅԹԻ ՆԵՐԿԱՅԱՑՈՒՄ**

1. **Համապատասխանություն առանց վերապահումների**

Ի պատասխան վերոհիշյալ Բաց Մրցույթի (ԲՄ), մենք առաջարկում ենք ծառայությունները մատակարարել համաձայն սույն ԲՄ-ի, առաքման և ավարտման վերաբերյալ աղյուսակների, ինչպես նաև տեխնիկական մասնագրերի։ Սույնով մենք հաստատում ենք, որ ուսումնասիրել ենք ԲՄ-ն ներառյալ պայմանագիրը, որոնց վերաբերյալ որևէ վերապահումներ չունենք։

1. **Մասնակցության իրավասություն**

Մենք համապատասխանում ենք մասնակցության իրավասության պայմաններին և չունենք որևէ շահերի բախում՝ ԲՄ-ի սույն հրավերի տեսակետից։

1. **Գործունեության կասեցում և դադարեցում**

Մենք, ինչպես եւ պայմանագրի որևէ մասի առնչվող ենթակապալառուները, մակատարարները կամ ծառայություն մատուցողները, չենք ենթարկվում եւ չենք վերահսկվում որեւէ կազմակերպությունից կամ անհատից, որոնք ենթակա են ժամանակավոր կասեցման: Բացի այդ, մեր իրավասությունը որեւէ կերպ սահմանափակված չէ գնորդի երկրի պաշտոնական օրենքներով և կանոնակարգերով կամ ՄԱԿ-ի Անվտանգության խորհրդի որեւիցե որոշմամբ։

1. **Հայտի գինը**

Մեր առաջարկի ընդհանուր գինը կազմում է [*նշեք առաջարկի ընդհանուր գումարը բառերով և թվերով, համապատասխան արժույթներով*]. **ՀՀ դրամ**

1. **Հայտի վավերականության ժամկետը**

* Մեր հայտը վավերական է **մրցույթի բացման օրվանից հետո 20 օր ժամկետով,** որը մեզ համար կմնա պարտադիր և կարող է ընդունվել որեւէ պահի՝ մինչև վերջնաժամկետի լրանալը։
* Հաստատում ենք, որ ԲՄ-ում նշված ծառայությունների մարտակարարման վերջնաժամկետը 2023թ․-ի հոկտեմբերի 10-ն է։

1. **Կատարման երաշխիք**

Պայմանագիրը մեզ շնորհելու դեպքում, մենք պարտավորվում ենք ներկայացնել կատարման երաշխիքը սույն ԲՄ-ի համաձայն։

1. **Գնորդը պարտավոր չէ ընդունել․**

Մենք գիտակցում ենք, որ դուք պարտավոր չեք ընդունել ձեր ստացած ամենացածր գնով հայտը, առավել շահավետ կամ որևէ այլ հայտ․ եւ որեւէ պահի կարող եք չեղարկել մրցույթի գործընթացը մինչև պայմանագիր շնորհելը՝ Մատակարարների հանդեպ առանց որևէ պարտավորվածության։

1. **Կեղծարարություն և կոռուպցիա**

Սույնով մենք հաստատում ենք, որ ձեռնարկել ենք բոլոր անհրաժեշտ քայլերը, որպեսզի համոզված լինենք, որ մեր անունից հանդես եկող կամ մեզ հետ աշխատող որեւիցե մեկը ներգրավված չէ կեղծարարության և որևէ տեսակի կոռուպցիոն սխեմայի մեջ։

Մատակարարի անունից

*անուն ու ազգանուն*

*պաշտոնը*

*ստորագրությունը*

*ստորագրման ամսաթիվը*

**ՀԱՎԵԼՎԱԾ 3՝ ՏԵԽՆԻԿԱԿԱՆ ՄԱՍՆԱԳՐԵՐ**

Ստորև ներկայացվում են «Հայաստանում շրջանաձև ագրոպարենային մոդելի ներդրում ՀԱԱՀ-ի Բալահովիտի տնտեսությունում» նախագծի շրջանակում նախատեսվող բաց մրցույթով ձեռք բերվող ծառայությունների ցանկը և նկարագրությունները․

|  |  |  |
| --- | --- | --- |
| **N** | **Անվանում** | **Նկարագրություն** |
| 1 | Էլեկտրական հովիվ | Ամբողջական համակարգ 10 հա արոտավայրի համար, նկարագրությունը՝ ստորև․ **N1. Էլեկտրական հովիվ** |
| 2. | Համապիտանի կերաղաց | Համարժեք համապիտանի կերաղացը նախատեսված է հատիկային (հացազգի և հատիկաընդեղեն) և կոպիտ ծավալային (խոտ, ծղոտ) կերերի, կանաչ զանգվածի (սիլոսի համար), կերային արմատապտուղների ու պալարապտուղների, ինչպես նաև կերային տարբեր հանքային հավելումների մանրացման համար: Այն կարող է արտադրել նաև տարբեր կերային խառնուրդներով համակցված կերեր, որոնք ունեն երկու կամ երեք բաղադրիչ, ներառյալ նույնիսկ հեղուկ բաղադրիչներ: Կերաղացը օգտագործվում է որպես անկախ միավոր կամ համակցված կերերի պատրաստման այլ սարքավորումների հետ: Նախատեսված է բուսական ծագման տարբեր տիպի կերերի (խտացված, համակցված, կոպիտ ծավալային, հյութալի և հարստացված) պատրաստման և մեխանիկական վերամշակման համար:  Տեխնիկական պարամետրեր․  կերաղացն ունի 15-23,1 կՎտ ընդհանուր հզորություն, 70-90 մուրճ և ապահովում է մինչև 2-3 տ/ժ արտադրողականություն ։  Սնուցումը՝ 220 վոլտ, երկֆազ  Քաշը՝ 650-785 կգ |
| 3 | Սերմեր մաքրող և տեսակավորող մեքենաներ | Սերմեր մաքրող և տեսակավորող մեքենան օգտագործվում է հացահատիկային և այլ հատիկավոր բուսաբուծական առաջնային արտադրանքները, ինչպիսիք են հացահատիկն ու հատիկաընդեղենը, ավելորդ մեխանիկական և կենսաբանական մասնիկներից և մնացորդներից մաքրելու և դասակարգելու համար: Այն կարող է հագեցած լինել օդի կոմպրեսորով և բազմաշերտ մաղերով մաղման բեռնախցիկով: Տարբեր հզորության օդի կոմպրեսորը, ներքաշող օդափոխիչը եւ բազմաշերտ մաղերն օգտագործվում են սերմի մաքրված զանգվածից փոշին, քիստերի մնացորդները, սերմերի թեփուկները հեռացնելու համար՝ զուգահեռաբար հեռացնելով մեխանիկական և կենսաբանական թափոնն ու մնացորդները: Տարբեր թողունակությամբ մաղերով կահավորված մաղման բեռնախցիկում կատարվում է նաև սերմերի տեսակավորում ըստ խոշորության և ելքի ձագարի միջոցով լցվում պարկերի մեջ:  Տեխնիկական պայմաններ․  Աշխատում է երկֆազ 220 կՎտ հոսանքով․  արտադրական հզորությունը՝ 3-5 տ/ժամ |
| 4. | Կանաչ կերի պահաման (կոնտեյներ) | Հիդրոպոնիկայի մեթոդով  կանաչ կերի արտադրության համար 2 պահամանների տեղադրում Բալահովիտ ուսումնափորձնական տնտեսությունում։  Սարքի չափերը –  բարձրությունը՝ 2100 մմ, լայնությունը՝ 1050 մմ, երկարությունը՝ 4500 մմ  Կառավարման պահարանի, ջրի, էլեկտրականության, օդի և հովացման համակարգերը առանձնացված են արտադրական պահարանից, ապահովելով երկար և անխափան աշխատանք:  Մեկ արտադրական վահանակը կարող է մատակարարել 1-ից 5 արտադրական պահարաններ։  Դարակները չժանգոտվող մետաղից կամ սննդի տարայավորման նպատակով օգտագործվող պլաստմասսե նյութերից են պատրաստված, յուրաքանչյուր տարայի տարողությունը նվազագույնը՝ 1 կգ՝ մասնավորապես գարու դեպքում։ |
| 5. | Սերմ՝ կանաչ կեր արտադրելու համար | 1 տոննա գարու սերմի ձեռքբերում, 95-97 և ավելի % ծլունակությամբ |
| 6. | Հողի նախապատրաստում և ցանքի աշխատանքներ | Վար 22-25 սմ խորությամբ՝ գութանով և տրակտորով, 2 կուլտիվացիա 8-10 սմ խորությամբ՝ կուլտիվատորով, փոցխում և ցանք շարքացանով - 10 հա։ ՀՀ Կոտայքի մարզի Բալահովիտ ուսումնական փորձացուցադրական տնտեսության տարածքում։ |
| 7. | Բերքահավաք | Հատիկային կուլտուրաների համար՝ հացահատիկային կոմբայնով շուրջ 9 հա, խոտհնձիչով 1 հա։ |
| 8. | Սերմնանյութ | Նկարագրությունը՝ ստորև |

**N1. Էլեկտրական հովիվ**

Էլեկտրական հովիվները հիմնականում օգտագործվում են գյուղատնտեսական ոլորտում, ընտանի կենդանիների՝ ԽԵԿ-երի և ՄԵԿ-երի արոտային կերի ապահովման նպատակով սահմանված արոտային տարածքները ժամանակավորապես սահմանազատելու՝ առանձին արոտաբաժինների վերածելու և ըստ արոտաբաժինների հերթականության հերթափոխ-արոտաբաժնային (ռոտացիոն) եղանակով արածեցումներ իրականացնելու համար: Այս գործիքակազմը օգտագործվում է նաև  մշակված հողատարածքները  սահմանազատելու և պաշտպանելու խոտակեր կենդանիներից,  կանխելով դրանց մուտքը ցանքատարածքներ: Որպես գործիքակազմ կազմված են էլեկրահաղորդականություն չապահովող 120-150 սմ բարձրությամբ հենասյուներից, առանց մեկուսիչի արտաքին վերնաշերտով հոսանքակիր մալուխներից, որոնք կարող են ապահովել բարձր հաղորդականություն, իմպուլսի գեներատորից, տարբեր հզորության սնուցիչ մարտկոցից և արևային պանելից, որը օրվա լուսավոր ժամանակահատվածում սնուցում է կուտակիչ մարտկոցը: Հենասյունները լինում են տարբեր նյութերից՝ հիմնականում փայտից և կոշտ պլաստմասսայից պատրաստված, որոնց վրա ամրացվող մեկուսիչ պտուտակով հնարավոր կլինի մինչև 5 շարքով ամրացնել հոսանքակիր մալուխները: Կարող է աշխատել 220 վ ցանցից և 12 վ լարման մարտկոցից: Յուրաքանչյուր միավորի սահմանազատող նվազագույն տարածքը պետք է կազմի 3.0 հա:

Գործիքակազմի բաղկացուցիչներ և տեխնիկական պայմաններ, յուրաքանչյուր գործիքակազմի համար

Յուրաքանչյուր գործիքակազմի բաղկացուցիչները և տեխնիկական պայմանները

|  |  |
| --- | --- |
| Իմպուլսային գեներատոր | 1 հատ |
| Կրող հենասյուններ | 300 հատ (յուրաքանչյուր 4 մետր հեռավորության վրա 1 հենասյուն) |
| Հողանցման համակարգ | 1 հատ |
| Էլեկտրական մալուխ առանց մեկուսիչ վերնաշերտի | 3500 մ |
| 12v լարման մարտկոց | 1 հատ |
| Արևային պանել | 1 հատ |
| Մուտքի դռնակի զսպանակներ | 3 հատ |
| Տեխնիկական պայմաններ | |
| Հոսանքի լարում | 12/220 Վ |
| Իմպուլսային ուժ | 6 Ջ |
| Սահմանազատման նվազագույն երկարություն – անվանական (3 շարք լարով) | 2,4-3,0 Կմ ( 5 հա տարածք) |
| Ելքային հոսանքի լարում | 13000 Վ |
| Իմպուլսի հաճախականություն | 1,2 վայրկյան |
| Հոսանքահարման ուժ | 4,2 Ջ |
| Կենդանիների տեսակ | վայրի կենդանիներ, այծեր, ոչխարներ, կովեր, ձիեր և այլն |

Պահանջվող քանակը՝ 2 միավոր

2 միավոր էլեկտրական հովիվներով նախատեսվում է բաժանել և սահմանազատել կառավարման 3 – 4 միավոր արոտատեղամասեր՝ գումարային 10,0 հա արոտային ընդհանուր տարածքով, որտեղ կիրականացվեն հերթափոխային արոտաբաժնային (ռոտացիոն) եղանակով արածեցումներ:

**N8. Սերմնանյութ**

|  |  |  |
| --- | --- | --- |
| **Մշակաբույսը** | **Ցանքատարածքը, հա** | **Պահանջվող սերմնանյութի ընդհանուր քանակը, կգ** |
| Կորնգան (Onobrychis antasiatica Khin)  + գարնանացան գարի (Hordeum distichon L.) | 3 | 510 /կորնգան/ + 540 /գարի/ |
| Վարսակ (Avena sativa) | 2 | 460 |
| Հլածուկ (գարնանացան) (Brassica napus ssp Oleifera) | 2 | 30 |
| Կերային ոլոռ (Pisum sativum) + վարսակ (Avena sativa) | 1 | 200 (ոլոռ) +  170 (վարսակ) |
| Վիկ (Vicia sativa L.) + վարսակ (Avena sativa) | 1 | 180 (վիկ) +  150 (վարսակ) |
| Խոտախառնուրդ (Երեքնուկ վարդագույն, կարմիր շյուղախոտ, հավաքված ոզնախոտ, անքիստ ցորնուկ) (Trifolium hybridum L., Festuca rubra L., Dactylis glomerata L., Zerna inermis) | 1 | 40 |
| Ընդամենը | 10 | - |